C 507/1

Komission tiedonanto ohjeasiakirja komission täytäntöönpanoasetuksen (EU) 2019/723 liitteessä olevan vakiomallilomakkeen 9 jakson täyttämisestä

(2021/C 507/01)

Sisällysluettelo

1. Ohjeasiakirjan tarkoitus 2

2. Kohta 9.1 ”Yleispäätelmä saavutetusta vaatimustenmukaisuuden tasosta” 2

3. Kohta 9.2 ”Vuosikertomuksen toimittavan jäsenvaltion / toimivaltaisen viranomaisen tunnistetiedot” 2

4. Taulukko 1: Tarkastusten lukumäärä kaikkien toimivaltaisten viranomaisten – valvontaviranomaisten – tarkastuslaitosten osalta 2

1.1. Rekisteröidyt toimijat, joilla on sertifikaatti raportointivuoden 31. joulukuuta 3

1.2. Toimijaryhmät, joilla on sertifikaatti raportointivuoden 31. joulukuuta 4

5. Taulukko 2: Säännösten noudattamatta jättämiset 4

2.1. Todettujen säännösten noudattamatta jättämisten lukumäärä 4

2.2. Toimenpiteet, jotka on toteutettu, jos on todettu merkittäviä ja kriittisiä säännösten noudattamatta jättämisiä 5

6. Taulukko 3: Valvonta ja auditoinnit 5

3.1. Uudet tarkastuslaitokset, joille toimivaltainen viranomainen on siirtänyt valvontaan kuuluvia tehtäviä / tarkastuslaitokset, joiden toimeksiannot on peruutettu 5

3.2. Toimivaltaisen viranomaisen suorittama tarkastuslaitosten valvonta (vain, jos toimivaltainen viranomainen siirtää valvontaan kuuluvia tehtäviä tarkastuslaitoksille) 5

3.3. Toimivaltaisen viranomaisen valvontaviranomaisiin kohdistamat tarkastustoimet (vain, jos toimivaltainen viranomainen siirtää valvontaan kuuluvia tehtäviä valvontaviranomaisille) 5

7. Taulukko 4. Tarkastuslaitosten valvontalomake 6

8. Taulukko 5. toimivaltaisen viranomaisen raportointivuoden aikana toteuttamat toimet ja toimenpiteet valvontaviranomaisten / tarkastuslaitosten suorittamien virallisten tarkastusten tehokkuuden varmistamiseksi 6

1. Ohjeasiakirjan tarkoitus

Tämän ohjeasiakirjan tarkoituksena on auttaa jäsenvaltioita toimittamaan luonnonmukaista tuotantoa ja luonnonmukaisten tuotteiden merkintöjä koskevat tiedot monivuotisten kansallisten valvontasuunnitelmien täytäntöönpanoa koskevassa vuosikertomuksessaan komission täytäntöönpanoasetuksen (EU) 2019/723 (1), sellaisena kuin se on muutettuna 8. marraskuuta 2021 annetulla komission täytäntöönpanoasetuksella (EU) 2021/1935 (2), liitteessä olevan II osan 9 jakson mukaisesti.

Tämän ohjeasiakirjan on tarkoitus täydentää komission tiedonantoa Ohjeasiakirja Euroopan parlamentin ja neuvoston asetuksen (EU) 2017/625 soveltamissäännöistä jäsenvaltioiden toimittamissa vuosikertomuksissa käytettävän vakiomallilomakkeen osalta annetun komission täytäntöönpanoasetuksen (EU) 2019/723 liitteenä olevan vakiomallilomakkeen täyttämisestä (3).

Tältä osin komission tiedonannon 2021/C 71/01 4 jakson määritelmiä sovelletaan myös luonnonmukaisen tuotannon alaan.

Ainoastaan Euroopan unionin tuomioistuimella on toimivalta antaa sitovia tulkintoja unionin lainsäädännöstä.

2. Kohta 9.1 ”Yleispäätelmä saavutetusta vaatimustenmukaisuuden tasosta”

Nämä tiedot esitetään vapaamuotoiselle tekstille tarkoitetussa tekstikentässä.

Jäsenvaltioiden olisi otettava huomioon komission tiedonannon 2021/C 71/01 II osan A.1 kohdassa esitetyt ohjeet.

3. Kohta 9.2 ”Vuosikertomuksen toimittavan jäsenvaltion / toimivaltaisen viranomaisen tunnistetiedot”

Nämä tiedot esitetään mallilomakkeella.

Jäsenvaltioiden on toimitettava seuraavat tiedot:

— tietojen toimittaja: jäsenvaltion nimi ja kertomuksen toimittavan toimivaltaisen viranomaisen nimi,

— niiden toimivaltaisten viranomaisten lukumäärä, joita koskevat tiedot on sisällytetty kertomukseen (A): asetuksen (EU) 2017/625 3 artiklan 3 alakohdassa määriteltyjen toimivaltaisten viranomaisten, mukaan lukien tarvittaessa kansallinen, alueellinen tai paikallinen taso, lukumäärä yhteensä,

— niiden valvontaviranomaisten lukumäärä, joita koskevat tiedot on sisällytetty kertomukseen (B): asetuksen (EU) 2018/848 3 artiklan 55 alakohdassa määriteltyjen valvontaviranomaisten, mukaan lukien tarvittaessa kansallinen, alueellinen tai paikallinen taso, lukumäärä yhteensä,

— niiden tarkastuslaitosten lukumäärä, joita koskevat tiedot on sisällytetty kertomukseen (C): asetuksen (EU) 2018/848 (4) 3 artiklan 56 alakohdassa määriteltyjen tarkastuslaitosten lukumäärä yhteensä,

— niiden viranomaisten/laitosten lukumäärä yhteensä, joita koskevat tiedot on sisällytetty kertomukseen (A ) + (B ) + (C ): A:n, B:n ja C:n yhteismäärä,

— raportointijakso: jäsenvaltioiden olisi otettava huomioon komission tiedonannon 2021/C 71/01 6 jaksossa esitetyt ohjeet.

4. Taulukko 1: Tarkastusten lukumäärä kaikkien toimivaltaisten viranomaisten/valvontaviranomaisten/tarkastuslaitosten osalta

Nämä tiedot esitetään kahdessa taulukossa eli taulukoissa 1.1 ja 1.2.

1.1. Rekisteröidyt toimijat, joilla on sertifikaatti raportointivuoden 31. joulukuuta

Jäsenvaltioiden on ilmoitettava taulukon 1.1 kunkin rivin (1.a, 1.b...) osalta vastaavissa sarakkeissa seuraavat tiedot:

— toimivaltaisen viranomaisen / valvontaviranomaisen / tarkastuslaitoksen tunnusnumero tai nimi:

toimeksiannon saaneiden laitosten osalta tällä tarkoitetaan toimivaltaisen viranomaisen niille asetuksen (EU) 2017/625 28 artiklan 2 kohdan mukaisesti antamaa tunnusnumeroa;

valvontaviranomaisten osalta tällä tarkoitetaan joko valvontaviranomaisen nimeä tai tunnusnumeroa tai molempia;

toimivaltaisten viranomaisten osalta tällä tarkoitetaan toimivaltaisen viranomaisen nimeä,

— toimijoiden lukumäärä:

toimivaltaiset viranomaiset: toimivaltaisten viranomaisten suoraan valvomien ja sertifioimien niiden toimijoiden lukumäärä, jotka on sisällytetty asetuksen (EU) 2018/848 34 artiklan 6 kohdassa tarkoitettuun luetteloon toimijoista raportointivuoden 31. päivänä joulukuuta;

valvontaviranomaiset ja tarkastuslaitokset: valvontaviranomaisten/tarkastuslaitosten valvomien ja sertifioimien niiden toimijoiden lukumäärä, jotka on sisällytetty asetuksen (EU) 2018/848 34 artiklan 6 kohdassa tarkoitettuun luetteloon toimijoista raportointivuoden 31. päivänä joulukuuta.

Toimijoita, joiden sertifikaatti on keskeytetty tai peruutettu, ei lasketa mukaan, jos sertifikaatti on peruutettu määräajaksi tai kokonaan raportointivuoden aikana. Sama koskee toimijoita, joiden sertifiointi on vielä kesken,

— säännösten noudattamista koskevien, asetuksen (EU) 2018/848 38 artiklan 3 kohdan mukaisten todentamisten lukumäärä (fyysiset ja muut kuin fyysiset):

tämä luku viittaa raportointivuonna tehtyjen säännösten noudattamisen todentamisten kokonaismäärään riippumatta siitä, sisältävätkö todentamiset paikalla tehtäviä fyysisiä tarkastuksia,

— paikalla tehtyjen fyysisten tarkastusten lukumäärä. Tällä tarkoitetaan valvontaa, johon sisältyi fyysisiä paikalla tehtäviä tarkastuksia seuraavissa tapauksissa: — vuotuinen valvonta, joka koskee asetuksen (EU) 2018/848 38 artiklan 5 kohdassa tarkoitettua sertifikaatin toimittamista tai uusimista; — asetuksen (EU) 2018/848 38 artiklan 4 kohdan b alakohdassa tarkoitettu riskiperusteinen lisävalvonta; — ”vuotuisen valvonnan” ja ”riskiperusteisen lisävalvonnan” yhteismäärä; ja — sellaisen ”vuotuisen valvonnan” ja ”riskiperusteisen lisävalvonnan” yhteismäärä, joka suoritettiin asetuksen (EU) 2018/848 38 artiklan 4 kohdan a alakohdassa tarkoitetulla tavalla ilman ennakkoilmoitusta.

Jäsenvaltioiden olisi myös otettava huomioon ohjeet viittaamalla komission tiedonannon 2021/C 71/01 4 kohdan a alakohdassa olevaan tekstiin (Virallisten tarkastusten laskutapa),

— asetuksen (EU) 2018/848 38 artiklan 4 kohdan c alakohdan mukaisesti otettujen näytteiden lukumäärä.

Jäsenvaltioiden olisi ilmoitettava kaiken virallisen valvonnan (vuotuinen, riskiperusteinen lisävalvonta, ennalta ilmoittamaton) aikana otettujen näytteiden määrä seuraavasti:

Otettujen ja analysoitujen näytteiden kokonaismäärä; ja

niiden näytteiden lukumäärä, joissa on havaittu tuotteita ja aineita, joiden käyttö luonnonmukaisessa tuotannossa ei ole sallittua.

Jos samasta tuote-erästä otetaan samanaikaisesti useita näytteitä yhdeltä toimijalta, jäsenvaltioiden olisi ilmoitettava ne yhtenä näytteenä.

Jos useista eristä/tuotteista otetaan kuitenkin samanaikaisesti useita näytteitä yhdeltä toimijalta, jäsenvaltioiden olisi ilmoitettava kukin näytteistä.

1.2. Toimijaryhmät, joilla on sertifikaatti raportointivuoden 31. joulukuuta

Jäsenvaltioiden on taulukon 1.2 kunkin rivin (2.a, 2.b...) osalta sisällytettävä vastaaviin sarakkeisiin seuraavat tiedot:

— toimivaltaisen viranomaisen / valvontaviranomaisen / tarkastuslaitoksen tunnusnumero tai nimi,

— ryhmien lukumäärä.

— Tällä tarkoitetaan kunkin toimivaltaisen viranomaisen / valvontaviranomaisen / tarkastuslaitoksen valvomien ja sertifioimien toimijaryhmien kokonaismäärää,

— ryhmän tunnistetiedot. Tällä tarkoitetaan kunkin toimijaryhmän nimeä tai muuta tunnistetta,

— ryhmiin kuuluvien toimijoiden kokonaismäärä. Tällä tarkoitetaan kunkin toimijaryhmän jäsenten kokonaismäärää,

— ryhmiin kohdistettujen virallisten tarkastusten kokonaismäärä. Tällä tarkoitetaan kutakin toimijaryhmää koskevien virallisten tarkastusten kokonaismäärää seuraavasti:

asetuksen (EU) 2018/848 38 artiklan 1 kohdan d alakohdassa tarkoitettu sisäisen valvonnan järjestelmän käyttöönoton ja toiminnan vuotuinen todentaminen riippumatta siitä, sisältyykö siihen fyysinen paikalla tehtävä tarkastus;

asetuksen (EU) 2018/848 38 artiklan 4 kohdan d alakohdassa ja asetuksen (EU) 2021/279 7 artiklassa tarkoitetut ryhmien jäsenten uudelleentarkastukset;

asetuksen (EU) 2021/771 2 artiklan 5 kohdassa tarkoitetut arviointitarkastukset; ja

asetuksen (EU) 2018/848 38 artiklan 4 kohdan b alakohdassa tarkoitettu riskiperusteinen lisävalvonta,

— ryhmien jäsenille tehtyjen uudelleentarkastusten määrä. Tällä tarkoitetaan toimivaltaisen viranomaisen / valvontaviranomaisen / tarkastuslaitoksen kullekin toimijaryhmälle suorittamia jäsenten uudelleentarkastuksia, ja

— tarkastukset, joissa on otettu vähintään yksi näyte.

5. Taulukko 2: Säännösten noudattamatta jättämiset

Nämä tiedot esitetään kahdessa taulukossa eli taulukoissa 2.1 ja 2.2.

2.1. Todettujen säännösten noudattamatta jättämisten lukumäärä

Jäsenvaltioiden on ilmoitettava taulukon 2.1 kunkin rivin (1.a, 1.b...) osalta vastaavissa sarakkeissa seuraavat tiedot:

— toimivaltaisen viranomaisen / valvontaviranomaisen / tarkastuslaitoksen tunnusnumero tai nimi,

— yleiset tuotantoa koskevat säännöt. Tällä tarkoitetaan todettuja merkittäviä ja kriittisiä säännösten noudattamatta jättämisiä, jotka koskevat asetuksen (EU) 2018/848 9, 10 ja 11 artiklassa ja vastaavassa johdetussa oikeudessa tarkoitettuja yleisiä tuotantoa koskevia sääntöjä,

— erityiset tuotantoa koskevat säännöt. Tällä tarkoitetaan todettuja merkittäviä ja kriittisiä säännösten noudattamatta jättämisiä, jotka koskevat asetuksen (EU) 2018/848 12–21 artiklassa ja liitteessä II sekä asetuksissa (EU) 2020/464 ja (EU) 2021/1189 tarkoitettuja erityisiä tuotantoa koskevia sääntöjä,

— kielletyt aineet tai tuotteet. Tällä tarkoitetaan todettuja merkittäviä ja kriittisiä säännösten noudattamatta jättämisiä, jotka koskevat sellaisten tuotteiden ja aineiden esiintymistä, jotka eivät ole sallittuja luonnonmukaisessa tuotannossa,

— poikkeukset. Tällä tarkoitetaan todettuja merkittäviä ja kriittisiä säännösten noudattamatta jättämisiä, jotka koskevat asetuksen (EU) 2018/848 22 artiklassa ja asetuksessa (EU) 2020/1691 tarkoitettuja poikkeuksia,

— asiakirjat ja tietojen kirjaukset. Tällä tarkoitetaan todettuja merkittäviä ja kriittisiä säännösten noudattamatta jättämisiä, jotka koskevat asetuksen (EU) 2018/848 39 artiklassa ja asetuksessa (EU) 2021/1691 tarkoitettuja asiakirjoja ja tietojen kirjauksia,

— toimijaryhmiä koskevat säännöt. Tällä tarkoitetaan todettuja merkittäviä ja kriittisiä säännösten noudattamatta jättämisiä, jotka koskevat asetuksen (EU) 2018/848 36 artiklassa, asetuksen (EU) 2021/279 4–7 artiklassa ja asetuksen (EU) 2021/771 2 artiklassa tarkoitettuja toimijaryhmiä koskevia sääntöjä,

— merkinnät. Tällä tarkoitetaan todettuja merkittäviä ja kriittisiä säännösten noudattamatta jättämisiä, jotka koskevat asetuksen (EU) 2018/848 30–33 artiklassa ja asetuksen (EU) 2021/279 3 artiklassa tarkoitettuja merkintäsääntöjä, ja

— muut. Tällä tarkoitetaan todettuja merkittäviä ja kriittisiä sääntöjen noudattamatta jättämisiä, jotka koskevat muita kuin edellä mainittuja sääntöjä.

2.2. Toimenpiteet, jotka on toteutettu, jos on todettu merkittäviä ja kriittisiä säännösten noudattamatta jättämisiä

Jäsenvaltioiden olisi ilmoitettava toimivaltaisten viranomaisten / valvontaviranomaisten / tarkastuslaitosten säännöstenmukaisuuden palauttamiseksi toteuttamien toimenpiteiden kokonaismäärä sekä taulukon 2.2 sarakkeissa B1–B9 ilmoitettujen toimenpiteiden lukumäärä.

Tällaisia tietoja toimittaessaan jäsenvaltioiden olisi otettava huomioon, että toimivaltaiset viranomaiset / valvontaviranomaiset / tarkastuslaitokset voivat toteuttaa useamman kuin yhden toimenpiteen joissakin tapauksissa, joissa säännösten noudattamatta jättäminen on todettu, ja näin ollen todettujen noudattamatta jättämisten kokonaismäärä ja toimenpiteiden kokonaismäärä voivat olla erilaiset.

6. Taulukko 3: Valvonta ja auditoinnit

Nämä tiedot esitetään kolmessa taulukossa eli taulukoissa 3.1, 3.2 ja 3.3.

3.1. Uudet tarkastuslaitokset, joille toimivaltainen viranomainen on siirtänyt valvontaan kuuluvia tehtäviä / tarkastuslaitokset, joiden toimeksiannot on peruutettu

Jäsenvaltioiden olisi ilmoitettava niiden uusien laitosten lukumäärä, joille toimivaltainen viranomainen on siirtänyt valvontaan kuuluvia tehtäviä raportointivuoden aikana (rivi B) ja niiden tarkastuslaitosten lukumäärä, joiden toimeksiannot on peruutettu raportointivuoden aikana (rivi C).

Tietojen johdonmukaisuuden varmistamiseksi jäsenvaltioiden olisi myös ilmoitettava toimeksiannon saaneiden laitosten lukumäärä raportointivuoden alussa (rivi A) ja sen lopussa (rivi D).

Jäsenvaltiot voivat myös esittää huomautuksia, jos se on tarpeen tilanteen selventämiseksi.

3.2. Toimivaltaisen viranomaisen suorittama tarkastuslaitosten valvonta (vain, jos toimivaltainen viranomainen siirtää valvontaan kuuluvia tehtäviä tarkastuslaitoksille)

Tässä taulukossa on kaksi osaa eli 3.2.a ja 3.2.b.

Jäsenvaltioiden olisi toimitettava tarkastuslaitoksiin kohdistettua valvontaa koskevat yleiset tiedot taulukon ensimmäisessä osassa (3.2.a) taulukon sarakkeiden D, E ja F mukaisesti.

Sarakkeessa E ”valvontatarkastuksilla” tarkoitetaan asetuksen (EU) 2017/625 33 artiklan a alakohdassa tarkoitettuja auditointeja tai tarkastuksia.

Jäsenvaltiot voivat käyttää huomautuksia-saraketta selittääkseen alle 100 prosentin tai yli 100 prosentin kattavuutta, jos jäsenvaltiossa on useampi kuin yksi valvontaa harjoittava toimivaltainen viranomainen.

Taulukon toisessa osassa (3.2.b) jäsenvaltioiden olisi annettava yksityiskohtaiset tiedot kuhunkin tarkastuslaitokseen kohdistetusta valvonnasta taulukon sarakkeiden G–M mukaisesti.

Taulukon sarakkeessa J toimijatiedostojen läpikäynti viittaa kyseisen tarkastuslaitoksen sertifioimista toimijoista laadittujen valvonta-asiakirjojen läpikäyntiin joko toimistotarkastuksena tai toimijalle paikalla tehdyn fyysisen tarkastuksen aikana. Paikalla tehtävän tarkastuksen voi suorittaa joko suoraan toimivaltaisen viranomaisen henkilöstö tai tarkastuslaitoksen tarkastajat (arviointitarkastus).

Vastaavasti taulukon sarakkeessa L toimijaryhmätiedostojen läpikäynti viittaa kyseisen tarkastuslaitoksen sertifioimista toimijaryhmistä laadittujen valvontatiedostojen läpikäyntiin. Kyseessä voivat olla sisäisen valvonnan järjestelmän käyttöönoton ja toiminnan todennukset, ryhmien jäsenten uudelleentarkastukset tai arviointitarkastukset.

Jäsenvaltioiden tulisi täyttää taulukon sarake N vain, jos ne täyttävät myös valinnaisen taulukon 4. Tällöin niiden olisi ilmoitettava kunkin valvontalomakkeen viitenumero kunkin tarkastuslaitoksen osalta.

3.3. Toimivaltaisen viranomaisen valvontaviranomaisiin kohdistamat tarkastustoimet (vain, jos toimivaltainen viranomainen siirtää valvontaan kuuluvia tehtäviä valvontaviranomaisille)

Jäsenvaltioiden olisi toimitettava tiedot asetuksen (EU) 2017/625 6 artiklan mukaisesti tehdyistä luonnonmukaisen tuotannon valvontaviranomaisten tarkastuksista taulukon 3.3 sarakkeissa K–M esitetyllä tavalla.

7. Taulukko 4. Tarkastuslaitosten valvontalomake

Nämä tiedot taulukossa 4 ovat valinnaisia.

Jos jäsenvaltiot päättävät täyttää tämän taulukon, niiden olisi täytettävä yksi erillinen lomake kustakin valvonnassaan olevasta tarkastuslaitoksesta ja annettava yksi viitenumero kullekin yksittäiselle lomakkeelle.

Jäsenvaltioiden olisi toimitettava yhteenvetotiedot valvontatarkastusten havainnoista taulukossa 4 esitetyissä viidessä ennalta määritellyssä luokassa. Ne voivat myös esittää vapaamuotoista tekstiä muista havainnoista, jotka eivät kuulu viiteen ennalta määriteltyyn luokkaan.

Jäsenvaltioiden olisi ilmoitettava päätelmissään tiedot toimista, jotka toimivaltainen viranomainen on toteuttanut sääntöjenmukaisuuden palauttamiseksi.

8. Taulukko 5. Toimivaltaisen viranomaisen raportointivuoden aikana toteuttamat toimet ja toimenpiteet valvontaviranomaisten / tarkastuslaitosten suorittamien virallisten tarkastusten tehokkuuden varmistamiseksi

Nämä tiedot ovat samat kuin asetuksen (EU) 2019/723 liitteessä olevassa I osassa pyydetyt tiedot. Kun jäsenvaltiot täyttävät tämän taulukon luonnonmukaisen maatalouden tietojärjestelmässä (OFIS), niiden ei tarvitse täyttää erityismoduulin osaa I virallisen valvonnan tiedonhallintajärjestelmän vuosikertomusten toimittamiseksi (Annual Reporting on Official Controls -väline).

Jäsenvaltioiden olisi esitettävä vapaamuotoinen teksti toimista, joita on toteutettu kansallisen luomuvalvontajärjestelmän tehokkuuden varmistamiseksi kuuden ennalta määritellyn tekstiluokan mukaisesti. Ne voivat lisätä muita aloitteita, joita ei ole ennalta määritelty taulukossa 5.

(1) Komission täytäntöönpanoasetus (EU) 2019/723, annettu 2 päivänä toukokuuta 2019, Euroopan parlamentin ja neuvoston asetuksen (EU) 2017/625 soveltamissäännöistä jäsenvaltioiden toimittamissa vuosikertomuksissa käytettävän vakiomallilomakkeen osalta (EUVL L 124, 13.5.2019, s. 1).

(2) Komission täytäntöönpanoasetus (EU) 2021/1935, annettu 8 päivänä marraskuuta 2021, täytäntöönpanoasetuksen (EU) 2019/723 muuttamisesta vakiomallilomakkeen avulla toimitettavien luonnonmukaista tuotantoa ja luonnonmukaisesti tuotettujen tuotteiden merkintöjä koskevien tietojen osalta (EUVL L 396, 10.11.2021, s. 17).

(3) EUVL C 71, 1.3.2021, s. 1.

(4) Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).